**KRATEK OPIS IN CILJI PROJEKTA KNOW US**

Projekt KNOW US bo prispeval k dvigu konkurenčnosti malih in srednjih podjetij v strateško pomembnih sektorjih čezmejnega območja Italija-Slovenija s podporo snovanju novih znanj, metod in tehnik za spodbujanje podjetniške inovativnosti v luči trajnostnega razvoja podjetij in družbe kot celote. Slednje bo doseženo s sinergičnim povezovanjem vseh deležnikov, tako podjetij kot predstavnikov gospodarskih združenj, znanstvenih, raziskovalnih in tehnoloških parkov in univerz. Pomemben delež pri vzpostavljanju spodbudnega okolja za hitrejši vstop malih podjetij na mednarodne trge imajo tudi lokalne in širše družbeno politične skupnosti, na katere bodo naslovljeni učinki samega projekta in pobude deležnikov.

V okviru projekta KNOW US „slovensko regijo“ predstavljajo: Obalno-kraška, Goriška, Notranjsko-kraška in Osrednjeslovenska regija. Dejavnosti, ki jih obravnava projekt in s tem tudi podjetja, katerih pretežna dejavnost sodi v nabor izbranih sektorjev (področja A, C, F, H. I po SKD 2008), so:

* Kmetijska proizvodnja in lov ter z njima povezane storitve
* Proizvodnja pohištva
* Gradnja stavb
* Kopenski promet, cevovodni transport; – Vodni promet; – Skladiščenje in spremljajoče prometne dejavnosti
* Gostinske nastanitvene dejavnosti; Dejavnost strežbe jedi in pijač

**Podjetja, ki se bodo vključila v podjetniški del KNOW US mreže, si bodo tako zagotovila:**

* **Stike s partnerji iz sorodnih dejavnosti z obeh strani meje in možnost r**azvoja skupnih projektov strateških in tehnoloških inovacij, **sodelovanje v medteritorialnih grozdih**, ki bodo spodbujali prenos praktičnega in teoretičnega znanja ter razvoj novih tržnih poti
* **Vpogled v rezultate analize skladnosti strategije in spoznavanja metodologij,** orodij in postopkov primernih za strateško naravnan razvoj in rast sodelujočega podjetja
* **Sodelovanje v čezmejni šoli podjetniške inovativnosti in** strokovno pomoč in podporo pri razvoju strateškega inoviranja znotraj podjetja
* **Mednarodno promocijo in tržno uveljavitev svoje blagovne znamke v okviru načrtovanih mednarodnih in domačih aktivnosti podjetja.**

**OPERATIVNI CILJI PROJEKTA KNOW US**

* **Razvoj in testiranje inovativnih metod, orodij in postopkov za identifikacijo znanja v MSP, njihovo upravljanje in usklajevanje s strateškimi razvojnimi potrebami podjetja.**
* povečanje konkurenčne sposobnosti MSP **s povezovanjem z drugimi** akterji znotraj istega nacionalnega okvirja ali izven tega in z raziskovalnimi ustanovami oz. univerzami;
* Identifikacija in opis števila strateško-kognitvnih skupin podjetij, ki izvajajo sorodno podjetniško strategijo. Analiza vzdržnosti te strategije z vidika trajnostnega razvoja in snovanja politik.
* Analiza skladnosti strategije posameznega podjetja s strategijo strateške skupine, v katero sodi oz. v kateri se le-ta identificira. Skladno z rezultati **analize opredelitev potrebnih aktivnosti za izboljšanje konkurenčnosti predvsem pa sposobnosti za povezovanje (mreženje)** z drugimi MSP in centri znanja.
* Razvoj in testiranje metodologij, orodij in postopkov za izdelavo strateško-kognitivnih map posameznih podjetij, sektorjev in območij, ki podpirajo procese sodelovanja tako znotraj države kot na mednarodni ravni ter razvoj skupnih inovativnih projektov.
* Razvoj metodologije za **spremljanje in presojanje intelektualnega kapitala podjetij** skladno z mednarodno sprejetimi smernicami na tem področju.
* **Razvoj čezmejne šole podjetniške inovativnosti, ki bo zagotavljala nadaljevanje skupnih aktivnosti po zaključku projekta KNOW US in prenos rezultatov v prakso.**
* Razvoj skupnih projektov strateških in tehnoloških inovacij tako proizvodov kot procesov s spodbujanjem prenosa znanja med akterji z obeh strani meje prek strateškega soočenja različnih pogledov v vidu trajnostnega razvoja.
* **Določitev politik za podporo inovacijskih procesov** s ciljem trajnostnega razvoja s strani predstavnikov lokalne oblasti;
* Povezovanje v mrežo vključno z **uporabo spletnih orodij**: univerz, tehnoloških centrov, poslovnih združenj in podjetij, ki želijo ustvariti čezmejne oz medteritorialne grozde s ciljem spodbujanja prenosa znanja med različnimi nosilci znanja.

**Slovenski partnerji:**

* Univerza na Primorskem, Fakulteta za management
* UIP Univerzitetni razvojni center in inkubator Primorske
* Univerza na Primorskem, Znanstveno raziskovalno središče
* GZS ZOR - Zbornica osrednjeslovenske regije
* Primorska gospodarska zbornica (PGZ)

Ministerodell'Economia e delleFinanze